CELEX: 62014TN0038
Language: sl
Date: 2014-01-14 00:00:00
Title: Zadeva T-38/14: Tožba, vložena 14. januarja 2014 – Kafetzakis in drugi proti Helenski republiki in drugim

1.9.2014   
            
            
               SL
            
            
               Uradni list Evropske unije
            
            
               C 292/45
            
         Tožba, vložena 14. januarja 2014 – Kafetzakis in drugi proti Helenski republiki in drugim
   (Zadeva T-38/14)
   2014/C 292/55
   Jezik postopka: grščina
   
      Stranke
   
   
      Tožeča stranka: Georgios Kafetzakis (Atene, Grčija) in 102 drugih tožečih strank(zastopnik: Ch. Papadimitriou, odvetnik)
   
      Tožene stranke: Helenska republika, Evropski parlament, Evropski svet, Svet Evropske unije, Evropska komisija, Evropska centralna banka, Eurogroup
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               ugotovi, da tožene stranke niso sprejele predpisov, potrebnih za to, da se izrecno izključi obveznice, ki jih je Helenska republika nujno odobrila tožečim strankam po njihovi odpustitvi iz nekdanje družbe Olympic Airways, odrejenim s sklepom Evropske komisije;
            
         
               —
            
            
               odredi, da se tožečim strankam in vsem odpuščenim delavcem nekdanje družbe Olympic Airways dodeli neposredno veljavni pravni akt – direktiva, uredba ali drugi pravni instrument Evropske unije – zato da se izterja 100-odstotna vrednost obveznosti, ki so jim bile priznane za izravnavo škode, ki jim je nastala zaradi nujne odpustitve iz družbe Olympic Airways; in
            
         
               —
            
            
               vsaki tožeči stranki na podlagi neposredno veljavnega pravnega akta – direktive, uredbe ali drugega pravnega instrumenta Evropske unije – dodeli nadomestilo škode v višini 3 00  000 EUR zaradi skrbi, hudih kršitev temeljnih pravic in predčasno prekinitev delovnega življenja, ki so jih utrpeli.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo pet tožbenih razlogov.
   
               1.
            
            
               Prvi tožbeni razlog: pravni predpisi in drugi ukrepi, ki so imeli za posledico, da je Grčija imetnike grških obveznic, ki jih je izdala grška država, nujno vključila v sodelovanja pri P.S.I. (Private Sector Involvement), so dejansko bili pravni akti Evropske unije.
            
         
               2.
            
            
               Drugi tožbeni razlog: ukrepe, ki jih je sprejela grška vlada, zato da bi obvladala državni dolg, so v bistvenem naložili organi Evropske unije, zlasti ECB in Evropska komisija.
            
         
               3.
            
            
               Tretji tožbeni razlog: tožene stranke niso sprejele pravnih predpisov, da bi bile izrecno izvzete grške obveznice tožečih strank, ki jim jih je grška država dodelila kot nadomestilo za škodo s pravnimi akti ministrskega sveta, s katerimi so bili določeni pogoji za uporabo P.S.I. v Grčiji.
            
         
               4.
            
            
               Četrti tožbeni razlog: enačenje delavcev nekdanje družbe Olympic Airways, ki so bili odpuščeni, z enostavnimi imetniki grških državnih obveznic in dejstvo, da niso bili izrecno izvzeti iz PSI in niso dobili nadomestila, jim je povzročilo neposredno, osebno in resno škodo ter preprečilo uživanje temeljnih pravic.
            
         
               5.
            
            
               Peti tožbeni razlog: vsi predpisi, ki jih je sprejela grška vlada, so bili izdani po navodilih oziroma natančneje, po sklepu Eurogroup, ECOFIN, ECB in Evropske komisije.